Minulotýždňová dopravná nehoda prezidenta Schustera pri Nitre.
FOTO SME - JURAJ GERBERY
Funkcionári sa podľa neho neodvolávajú len tak: "Osobne som za uplatňovanie princípu konkrétnej zodpovednosti, za niečo, čo ľudia ovplyvňujú."
Šimko by túto situáciu neporovnával s uplatnením politickej zodpovednosti. Tá sa podľa neho uplatňuje aj vtedy, ak politik nemohol danej veci osobne zabrániť: "Ak by sme tento princíp rozširovali na všetky možné pracovné a služobné vzťahy, nebolo by to dobré."
Zemko zodpovedá za výcvik vodičov. Na otázku, či vo výcviku nie je chyba, ak sa dejú takéto veci, minister odpovedá: "Nie." Nehoda ústavného činiteľa podľa neho nie je ničím neštandardným: "Ústavní činitelia jednoducho jazdia veľa a, bohužiaľ, sa preto stávajú aj účastníkmi dopravných nehôd."
Minister hovorí, že úplná bezpečnosť sa nedá zaistiť nikdy: "Isté riziko je pri každom spôsobe dopravy." Aj Šimko bol v deň prezidentovej nehody na cestách. Povedal, že jeho vodič išiel vo víchrici rýchlosťou 30 km/h. (mož)